open-index/open-wikipedia-markdown huggingface dataset:
குந்தாபுரா வட்டம்

**குந்தாபுரா வட்டம்**  (ஆங்கிலம்:Kundapur Taluk), கர்நாடகாவின் உடுப்பி மாவட்டத்தில்  உள்ள மூன்று வட்டங்களில் ஒன்றாகும். இந்த வட்டத்தின் தலைமையகமாக குந்தாபுரா நகரம் உள்ளது. இந்த வட்டத்தின் கீழ் 101 வருவாய்க் கிராமங்கள் உள்ளன.

## மக்கள் வகைப்பாடு
இந்திய மக்கள் தொகை கணக்கெடுப்பு 2001 ஆம் ஆண்டின் படி குந்தாபுரா வட்டத்தில் 398,471 மக்கள் இங்கு வசிக்கின்றார்கள். இவர்களில் 187,586 ஆண்களும், 210,885 பெண்களும் ஆவார்கள். **குந்தாபுரா வட்டம்** மக்களின் சராசரி எழுத்தறிவு 92% ஆகும்,  இதில் ஆண்களின் கல்வியறிவு 94%,  பெண்களின் கல்வியறிவு 88% ஆகும். இது இந்திய தேசிய சராசரி கல்வியறிவான 59.5% விடக் கூடியதே. குந்தாபுரா நகர மக்கள் தொகையில் ஆறு வயதுக்குட்பட்டோர் 36,263 பேர் ஆவார்கள்.

## மேலும் பார்க்க
*கோசள்ளி அருவி

## ஆதாரங்கள்

## வெளியிணைப்பு

பகுப்பு:உடுப்பி மாவட்டம்
தேசிய தகுதித் தேர்வு

**தேசிய தகுதித் தேர்வு** (National Eligibility Test-NET) இந்தியாவிலுள்ள கல்லூரி மற்றும் பல்கலைக்கழகங்களில் உதவி பேராசிரியர் ஆவதற்கான தகுதியையும், இளையர் இளநிலை ஆராய்ச்சியாளர் உதவித்தொகை (Junior Research Fellowship-JRF) பெறுவதற்கானத் தகுதியையும் தீர்மானிப்பதற்காக  தேசிய தேர்வு முகமையால் (NTA) நடத்தப்படுகிறது.

இளையர் ஆய்வ உதவித்தொகை விருதுத் தேர்வு, 1984 முதல் நடைபெற்று வந்தது. இந்திய அரசு, ஜூலை 22, 1988 தேதியிட்ட அறிவித்தலின் மூலம் விரிவுரையாளர் தகுதித் தேர்வு நடத்தும் பணியை பல்கலைக்கழக மானியக்குழுவிடம் (UGC) ஒப்படைக்கப்பட்டது. இதன் விளைவாக, விரிவுரையாளர் மற்றும் இளையர் ஆய்வுதவித் தொகை விருது இரண்டிற்கும் பொதுவாக தேசிய தகுதித் தேர்வு முதன்முதலாக டிசம்பர் 1989 ஆம் ஆண்டு நடத்தப்பட்டது. அதுமுதல் ஒவ்வொரு ஆண்டும் இரண்டுமுறை சூன் மற்றும் டிசம்பர் மாதங்களில் இத்தேர்வு நடத்தப்பட்டு வருகின்றது.

இதற்கு முன்புவரை இந்த பேராசிரியர்தகுதித்தேர்வை uயுஜிசி-யும், அதன்பிறகுசிபிஎஸ்இ-யும்நடத்திவந்தது. இந்நிலையில்,இந்தஆண்டுநெட்தேர்வைதேசியதேர்வுமுகமைமுதல்முறையாகநடத்தஉள்ளது.

## மேற்கோள்கள்

## வெளி இணைப்புகள்

*UGC NET Homepage
*UGC NET portal
*CSIR conducts NET for science stream
*UGC NET Applications Go Online
*UGC NET Books Reference
*UGC NET Pattern is Likely to Change 
*Kerala High Court Judgement on UGC NET June 2012
*Supreme Court upholds changed NET criteria 
*List of Fake Universities in India by UGC

பகுப்பு:தகுதித் தேர்வுகள்
மோசுல்

**மோசுல்** (*Mosul*,  **', **அல்-மௌசில்*'; ; ) வடக்கு [[ஈராக்]]கில் உள்ளதொரு நகரமாகும். இது  [[நினிவே மாகாணம்|நினிவே மாநிலத்தின்]] தலைநகரமும் ஆகும். நாட்டின் தலைநகர் [[பக்தாத்]]திலிருந்து வடமேற்கில்  தொலைவில் அமைந்துள்ளது. பழமையான நகரப்பகுதி  [[டைகிரிசு ஆறு|டைகிரிசு ஆற்றின்]] மேற்கு கரையில் அமைந்துள்ளது; ஆற்றின் கிழக்குக் கரையில் தொன்மையான [[அசிரியா|அசிரிய]] நகரான  *நினிவே* அமைந்திருந்தது. தற்போதைய மாநகரப் பகுதி இரு கரைகளிலும் உள்ள நகரப்பகுதிகளை உள்ளடக்கி உள்ளது. இரு கரைகளையும் ஐந்து பாலங்கள் இணைக்கின்றன. பெரும்பாலான மக்கள்  [[அராபியர்]]களாவர் ([[அசிரிய மக்கள்|அசிரியர்]], ஈராக்கி துருக்கியர் மற்றும் [[குர்து மக்கள்|குர்துக்கள்]] சிறுபான்மையினராக உள்ளனர்). ஈராக்கில் [[பக்தாத்]]தை அடுத்த மிகப் பெரும் நகரம் இதுவாகும்.

புகழ்பெற்ற *மசுலின்* துணி நெடுங்காலமாக இங்கு தயாரிக்கப்பட்டு வந்தமையாலேயே அத்துணிக்கு இந்த நகரின் பெயர் சூட்டப்பட்டது. வரலாற்றுப்படி இப்பகுதியில் மற்றொரு முக்கிய தயாரிப்புப் பொருளாக  *மோசுல் பளிங்கு'' விளங்குகிறது.

1987 இல் இந்நகரத்தின் மக்கள்தொகை 664,221 ஆகும்;  2002இல் மக்கள்தொகை 1,740,000 ஆகவும்  2008இல் 1,800,000 ஆகவும் மதிப்பிடப்பட்டுள்ளது. 

சூன் 2014 இல் வட ஈராக்கு தாக்குதலின்போது இந்த நகரத்தை இராக்கிலும் சாமிலும் இஸ்லாமிய அரசு கைப்பற்றியது.

## மேற்சான்றுகள்

பகுப்பு:ஈராக்கிய நகரங்கள்
அபூ பக்கர் அல்-பக்தாதி

**அபூ பக்கர் அல்-பக்தாதி** (*Abu Bakr al-Baghdadi*, அரபி மொழி: أبو بكر البغدادي;  1971 – 27 அக்டோபர் 2019)) இசுலாமிய அரசு எனும் தீவிரவாத அமைப்பின் தலைவர் ஆவார். இவரது இயற்பெயர் *இப்ராகிம் அவ்வாத் இப்ராகிம் அலி அல்-பத்ரி* ஆகும். இவர் *டாக்டர்.இப்ராஹிம்* அல்லது *அபூ துவா* என்றும் அறியப்படுகின்றார்.

இசுலாமிய அரசு எனும் தீவிரவாத அமைப்பு 2013 ஆம் ஆண்டு ஏப்ரல் மாதம் 8 ஆம் தியதி *அபூ பக்கர் அல்-பக்தாதி*யால் உருவாக்கப்பட்டது. இது முதலில் அல் காயிதா அமைப்பின் ஈராக்கியப் பிரிவாகச் செயற்பட்டது.

அமெரிக்கா அரசு 4 அக்டோபர் 2011 அன்று *அபூ பக்கர் அல்-பக்தாதி*யை *சிறப்புக் கவனம் பெற்ற உலகளாவியத் தீவிரவாதி* (Specially Designated Global Terrorist) என்று அறிவித்து அவரைப் பிடிப்பதற்கோ அல்லது கொல்வதற்கோ தகவல் தருபவர்களுக்கு 10 மில்லியன் அமெரிக்க டாலர்கள் பரிசு என அறிவித்தது.

## கொலைத் தாக்குதல்
அக்டோபர் 26, 2005 இல் அமெரிக்கப் போர் விமானங்கள் இவர் தங்கியிருக்கலாம் என்ற ஊகத்தில், சிரியா எல்லை அருகே குண்டு வீசி இவரைக் கொல்ல முயன்றன.  இவர் அல் காயிதாவின் மூத்த நபராக அடையாளம் காணப்பட்டிருந்த அச்சமயத்தில், சிரியா எல்லையில் தீவிரவாதப் பணிகளை மேற்கொள்வதும், சவூதி அரேபியா மற்றும் சிரியாவிலிருந்து போராளிகளைக் தந்திரமாக ஈராக்கினுள் ஊடுருவ வைப்பதும் இவரது பணியாக இருந்தது. மேலும் அத்தாக்குதலின் போது *அபூ பக்கர் அல்-பக்தாதி* வீட்டினுள் தான் இருந்தார் என்றும், ஆனால் அவரது உடல் கண்டெடுக்கப்படவில்லை என்றும் தெரிவிக்கப்பட்டது.

## கைது அறிக்கை
டிசம்பர் 2, 2012 அன்று *அபூ பக்கர் அல்-பக்தாதி*யைக் கைது செய்திருப்பதாக ஈராக்கிய அதிகாரிகள் தெரிவித்தனர். ஆனால் *அல் ஜசீரா* தொலைக்காட்சிக்குப் பேட்டியளித்த ஈராக்கின் உள்துறை அமைச்சர் இத்தகவலை நிராகரித்து, கைது செய்யப்பட்டிருப்பது *அபூ பக்கர் அல்-பக்தாதி* அல்ல என்றார்.

## மரணம்
வடமேற்கு சிரியாவின் இதுலிபு மாகாணத்தின் இத்லிப் நகரத்திற்கு அருகே ஒரு பதுங்கு குழியில் ஒளிந்திருந்த அபு பக்கர் அல்-பக்தாதியை, 27 அக்டோபர் 2019 அன்று அமெரிக்கப் படைகள் சுற்றி வளைத்து நடத்திய தாக்குதல்களில் இறந்ததாக அமெரிக்க அரசுத்தலைவர் டோனால்ட் டிரம்ப் அறிவித்தார்.

## தொடர்புடைய கட்டுரைகள்
* 2014 வட ஈராக் தாக்குதல்

## மேற்கோள்கள்

## வெளி இணைப்புகள்
*  ISIS தலைவன் அல்பக்தாதியின் ஓர் மனைவி மற்றும் மகன் லெபனானில் கைது? 

பகுப்பு:1971 பிறப்புகள்
பகுப்பு:2019 இறப்புகள்
பகுப்பு:ஈராக்கிய அரசியல்வாதிகள்
பகுப்பு:தீவிரவாதி என்று குறிப்பிட்ட நபர்கள்
பகுப்பு:இசுலாமும் வன்முறையும்
நாடுகள் வாரியாக அரபு நாளிதழ்கள் பட்டியல்

அரபு மொழி செய்தி நாளேடுகள் உலகெங்கும் பல நாடுகளில் அச்சிட்டு வெளியிடப்படுகின்றது. அவற்றின் பட்டியல் நாடுகள் வாரியாக கீழே குறிப்பிடப் பட்டுள்ளது.

## சர்வதேச அரபு நாளிதழ்கள்
*அல் அரப்
* ஹூன  லண்டன் 
* அல் புறத்
* அல் அயாத்
* அல் குத்ஸ் அல் அராபி
* அசரக் அளவ்சட்
* அராப் டைம்ஸ்
* விசியன்  நியூஸ்

## [[அல்சீரியா]]
**அல்சீரிய  நாட்டு அரபு நாளிதழ்கள்**
* எசொரௌக்
* எல்  அயம் எல் டிஜசிரியா 
* எல்  டிசாசர் 
* எல்  ஃட்டப்
* எல்  க்ஹ்பர்
* எல்  மச்சா

## [[பகுரைன்]]
**பகுரைன் நாட்டு அரபு நாளிதழ்கள்**
* அக்பர்  அல்  கலீஜ்
* அல்  ஆயம்
* அல் வாசத்  
* அல் வடன்
* பஹ்ரைன்  மிர்றோர்

## [[எகிப்து]]
**எகிப்திய அரபு நாளிதழ்கள்**
*அக்பர் எல்யொம்
*அல் அஹ்ரம்  
*அல் அஹ்ரர்
*அல் அக்பர் 
*அல் ஆலம் அல் யொஉம்
*அல் கோம்ஹுரியா
*அல் மஸ்ரி அல்யொஉம்
*அல் மாய்டன் 
*அல் மேச்ச
*அல் சஹாப் 
*அல் தஹ்ரிர் 
*எல் பாகர்
*யௌம்7

## [[ஈராக்]]
**ஈராக் நாட்டு அரபு நாளிதழ்கள்**
*அல் மதா
*அல் மஷரிக்
*அல் முடமர்
*அல்  சபாஹ்
*அச்சமன்

## [[ஜோர்தான்]]
**ஜோர்தான் நாட்டு அரபு நாளிதழ்கள்**
*அல் அராப் அல் யவ்ம்
* அத் டுச்டூர்
* அல் ராய்

## [[குவைத்]]
**குவைத் நாட்டு அரபு நாளிதழ்கள்**

*அல் அன்பா
*அல் கபாஸ்
*அல் ராய் 
*அல்வாசட்
*அல் வாடன்

## [[லெபனான்]]
**லெபனான் நாட்டு அரபு நாளிதழ்கள்**

*அல் அக்பர்
*அல் பலத் 
*அல் ஜௌம்ஹௌரியா
*ஆன்  நாகர் 
*அச்  சபீர்

## [[மொரோக்கோ]]
**மொரோக்கோ  நாட்டு அரபு நாளிதழ்கள்**

*அல் அலம் 
*அட்டஜ்டிட்

## [[ஓமான்]]
**ஓமான்  நாட்டு அரபு நாளிதழ்கள்**

*அல்வாதான்

## [[பலத்தீன் நாடு|பலத்தீன் ]]
**பலத்தீன்  நாட்டு அரபு நாளிதழ்கள்**

*அல் அய்யம்  
* அல் ஹயாத்  அல் சாடிட
* அல் மனர்
* அல் குட்ஸ்

## [[கத்தார்]]
**கத்தார்  நாட்டு அரபு நாளிதழ்கள்**

*அல் வாடன்

## [[சவூதி அரேபியா]]
**சவூதி அரேபியா  நாட்டு அரபு நாளிதழ்கள்**

*அல் ஜசிராஹ்
*ஒகஸ்
*அல் ரியாத்
*அல் வாடன்
*அல் ஏக்டிசடிஅஹ்

## [[சூடான்]]
**சூடான்  நாட்டு அரபு நாளிதழ்கள்**

*அல் றயாம்

## [[சிரியா]]
**சிரியா  நாட்டு அரபு நாளிதழ்கள்**

*திஷ்ரீன் 
*அல் வாடன்

## [[ஐக்கிய அரபு அமீரகம்]]
**ஐக்கிய அரபு அமீரக  நாட்டு அரபு நாளிதழ்கள்** 

*அல் பயான்
*அல்  இத்திஹாத்
## வெளி இணைப்புகள்
* Pickyournewspaper الصحافة العربية.
* Arabic newspapers listed by country 
* Arabic newspapers Online - الصحف و الجرائد باللغة العربية - Arabic newspapers listed by country 
* Arabic newspapers Arab news 
* Chronology of nineteenth century Arabic periodicals and periodicals in Arabic script, including information on holding institutions 

பகுப்பு:மொழி வாரியாக நாளிதழ்கள்
பகுப்பு:நாளிதழ்கள்
வான்

*வானம்
*வான் (சொல்விளக்கம்)
*வானம் (திரைப்படம்)
ஒஸ்கார் (காற்பந்தாட்ட வீரர்)

**ஒஸ்கார் டோசு சான்டோசு எம்போபா ஜூனியர்** (*Oscar dos Santos Emboaba Júnior*, தமிழக வழக்கு:*ஆசுக்கார் டோசு சான்டோசு எம்போபா ஜூனியர்*, பிறப்பு 9 செப்டம்பர் 1991), பரவலாக  **ஒஸ்கார்**,  பிரேசிலைச் சேர்ந்த காற்பந்தாட்ட வீரர் ஆகும்.  இவர் இங்கிலீஷ் பிரீமியர் லீக் கழகம் செல்சீக்காகவும்  பிரேசிலின் தேசிய அணிக்காகவும் நடுக்கள விளையாட்டாளராகவும் முன்னணி விளையாட்டாளராகவும் ஆடி வருகின்றார்.

ஓஸ்கார் தனது விளையாட்டு வாழ்வை சாவோ பாவுலோ காற்பந்துக் கழகத்தில் தொடங்கினார். 2008ஆம் ஆண்டில் இக்கழகம் பிரேசிலிய சீரீ ஏ கோப்பை வெல்ல துணை நின்றார். தமது ஒப்பந்தத்தில்  இருந்த முறைகேடுகளுக்காக இக்கழகத்திற்கு எதிராக நீதிமன்ற வழக்கு தொடர்ந்தார். தொடர்ந்த சில சர்ச்சைகளுக்குப் பிறகு இசுபோர்ட்சு கிளப் இன்டர்னேனியோனலில் சேர்ந்தார். இக்கழகத்தில் மூன்று ஆண்டுகள் தொடர்ந்து விளையாடினார். இவரது ஆட்டத்திறமையைக் கண்டு 2012இல் இங்கிலீஷ் பிரீமியர் லீக் காற்பந்துக் கழகம் செல்சீ இவரை ஒப்பந்தம் செய்துள்ளது.

ஓஸ்கார் பிரேசிலின் சார்பாக 20 அகவையினருக்கு கீழான அணியிலும்  2012 ஒலிம்பிக்கிலும் தேசிய அணியிலும் விளையாடி உள்ளார். 20 அகவைக்கு கீழானவர்களுக்கான உலகக்கோப்பையில் ஆகத்து 20,  2011 அன்று போர்த்துகல்லிற்கு எதிரான இறுதியாட்டத்தில் மூன்று கோல்கள் அடித்து பிரேசிலுக்கு வெற்றி வாங்கித் தந்தார். இத்தகையோருக்கான உலகக்கோப்பையில் மூன்று கோல்கள் (ஹாட்றிக்) இட்ட முதல் விளையாட்டாளராக சாதனை படைத்தார். தமது தேசிய அணியில் முதன்முதலாக அர்கெந்தீனாவிற்கு எதிராக ஆடினார்; 4-3 என்ற கணக்கில் தோற்ற இந்த ஆட்டத்தில் பிரேசிலின் முதல் கோலை இவர் அடித்தார்.  இவரது விளையாட்டுப் பாணியும் திறனும் பிரேசிலின் புகழ்பெற்ற நடுக்கள வீரர் காகாவை ஒத்திருப்பதாகக் கருதுகின்றனர்.
## மேற்சான்றுகள்

## வெளி இணைப்புகள்

*Profile on Chelseafc.com
*

பகுப்பு:பிரேசில் கால்பந்தாட்ட வீரர்கள்
பகுப்பு:1991 பிறப்புகள்
பகுப்பு:வாழும் மக்கள்
கிழக்கு நடுநிலம்

**கிழக்கு நடுநிலம்** (*Eastern Mediterranean*) என்பது புவியியல் ரீதியாக நடுநிலக் கடலின் கிழக்கேயுள்ள நாடுகளைக் குறிக்கும். இப்பகுதி பின்வரும் இரண்டு வகைகளில் குறிக்கப்படுகிறது:
* சிரியாவின் பகுதியுடன் சைப்பிரசு, இது லெவண்டு எனவும் அழைக்கப்படுகிறது., அல்லது
* கிரேக்கம், துருக்கி, எகிப்து மற்றும் லெவண்டு.

கிழக்கு நடுநிலத்தின் மக்கள் இப்பகுதியின் புவியியல் நிலையை மட்டுமல்லாமல் சமையல் பாணி, மற்றும் சில பழக்க வழக்கங்களைப் பொதுவாகக் கொண்டுள்ளனர்.

கிழக்கு நடுநிலத்தில் அமைந்துள்ள நாடுகள்:

*
*
*
*
*
*
*
*
*

## மேற்கோள்கள்

பகுப்பு:மேற்கு ஆசிய நாடுகள்
மரியாவின் மாசற்ற இதயம்

**மரியாவின் மாசற்ற இதயம்** என்பது கன்னி மரியாவின் தூய இயல்பையும் அன்பையும் சுட்டிக்காட்டும் *கருத்துரு* ஆகும். மூவொரு இறைவனின் திட்டத்திலும், மனிதகுல மீட்பிலும் மரியாவின் ஆவல் மற்றும் பங்கை தியானிக்க உதவும் ஒரு பக்தி முயற்சியாக இது விளங்குகிறது. இயேசுவின் திரு இதயம் விழாவைத் தொடர்ந்து வரும் சனிக்கிழமை ''மரியாவின் மாசற்ற இதயத்துக்கு விழா கொண்டாடப்படுகிறது.

பகுப்பு:அன்னை மரியா
பகுப்பு:கிறித்தவ இறையியல்
பகுப்பு:கிறித்தவக் குறியீடுகள்
தமிழ்நாடு சிறுதொழில் வளர்ச்சிக் கழகம்

**தமிழ்நாடு சிறுதொழில் வளர்ச்சிக் கழகம்** (*TANSIDCO*) என்பது தமிழக அரசின் கட்டுப்பாட்டின்கீழ் இயங்கும் ஓர் நிறுவனமாகும். மாநிலங்கள் அளவில் சிறுதொழில்களை மேம்படுத்துவதற்காக இந்திய அரசினால் இந்நிறுவனம் ஆரம்பிக்கப்பட்டு, சிறு தொழில்கள் தொடங்குவதற்கு தேவையான அடிப்படை உட்கட்டமைப்பு வசதி, அரசு மானியங்கள், மற்றும் தொழில்நுட்ப உதவி ஆகியவற்றை இந்நிறுவனம் வழங்குகிறது. சிறுதொழில்துறை வளா்ச்சியில், மகாராட்டிரம், குசராத்தைத் தொடர்ந்து மாநிலங்கள் அளவில் தமிழகம் மூன்றாமிடத்தில் உள்ளது.

## தொழிற்பேட்டைகள்

1958ம் ஆண்டு, தமிழகத்தின் கிண்டி மற்றும் விருதுநகரில் தொழிற்பேட்டைகள் தொடங்கப்பட்டு, தற்போது 94 இடங்களில் விரிவுபடுத்தப்பட்டு செயல்பட்டு வருகிறது.

## இவற்றையும் பார்க்க
* தமிழ்நாடு மின்னணுவியல் கழகம்
* தமிழ்நாடு மாநில வாணிபக் கழகம்
* தமிழ்நாடு அரசு தொழில் முன்னேற்றக் கழகம் (வரையறுக்கப்பட்டது)

## வெளி இணைப்புகள்
*  

## மேற்கோள்கள்

பகுப்பு:தமிழ்நாடு அரசு நிறுவனங்கள்
பகுப்பு:தமிழ்நாட்டுப் பொருளாதாரம்
இராபின் வான் பெர்சீ

**இராபின் வான் பெர்சீ** (*Robin van Persie*, பிறப்பு: ஆகத்து 6, 1983) டச்சு  காற்பந்தாட்ட வீரர் ஆவார். இவர் மான்செஸ்டர் யுனைடெட் கழகத்திற்கு முன்னணியில் தாக்குபவராக விளையாடுவதோடன்றி நெதர்லாந்து தேசிய காற்பந்து அணிக்கு அணித்தலைவராகவும் விளங்குகிறார். இவர்  பெயிநூர்து கழகத்தில் தமது இளமையை கழித்தவர். 2004இல் ஆர்சனல் கால்பந்துக் கழகத்தில் சேர்ந்த வான் பெர்சீ ஆகத்து 16, 2011இல் அக்கழக அணித்தலைவராக உயர்த்தப்பட்டார். அடுத்த ஆண்டிலேயே ஆர்சனலின் எதிரியாகக் கருதப்படும்   மான்செஸ்டர் யுனைடெட் கழகத்திற்கு மாறினார். இவர் உலகின் தலைசிறந்த தாக்குதல் வீரர்களில் ஒருவராகக் கருதப்படுகிறார். புகழ்பெற்ற டச்சு காற்பந்தாட்ட வீரரான மார்க்கோ வான் பாஸ்டனுடன் ஒப்பிடப்படுகிறார்.

வான் பெர்சீ நெதர்லாந்துக்காக 17-கீழ், 19-கீழ் மற்றும் 21-கீழ் அணிகளில் பன்னாட்டு ஆட்டங்களில் ஆடியுள்ளார். தேசிய அணிக்காக 2005இல் உருமேனியாவுடனான ஓர் நட்பு ஆட்டத்தில் அறிமுகமானார். பின்லாந்துடனான  ஆட்டத்தில் தமது முதல் பன்னாட்டு கோலை அடித்தார்; இந்த ஆட்டத்தில் நெதர்லாந்து 4-0 என்ற கணக்கில் வென்றது. இதுவரை பெர்சீ தமது நாட்டிற்காக  83 முறை ஆடியுள்ளார்; இவற்றில் 42 கோல்கள் அடித்துள்ளார். வான் பெர்சீ தமது நாட்டிற்காக 2006 உலகக்கோப்பை கால்பந்து, யூரோ 2008,  2010 உலகக்கோப்பை கால்பந்து, யூரோ 2012 மற்றும்  2014 உலகக்கோப்பை காற்பந்து போட்டிகளில் பங்கேற்றுள்ளார்.
## மேற்சான்றுகள்

பகுப்பு:நெதர்லாந்தின் காற்பந்தாட்ட வீரர்கள்
பகுப்பு:1983 பிறப்புகள்
பகுப்பு:வாழும் மக்கள்
பகுப்பு:2006 உலகக்கோப்பை காற்பந்து வீரர்கள்
பகுப்பு:2010 உலகக்கோப்பை காற்பந்து வீரர்கள்
அர்ஜென் ரொபென்

**அர்ஜென் ரொபென்** (*Arjen Robben*, சனவரி 23, 1984) டச்சு  காற்பந்தாட்ட வீரர் ஆவார். இவர் செருமானிய புன்டசுலீகா கழகமான பேயர்ன் மியூனிக்கிலும்  நெதர்லாந்து தேசிய காற்பந்து அணியிலும் நடுக்கள காற்பந்தாட்ட வீரராக ஆடி வருகிறார். இவர் தமது நாட்டிற்காக யூரோ 2004,  2006 உலகக்கோப்பை கால்பந்து, யூரோ 2008,  2010 உலகக்கோப்பை கால்பந்து, யூரோ 2012 மற்றும் 2014 உலகக்கோப்பை காற்பந்து போட்டிகளில் பங்கேற்றுள்ளார். முன்னணி ஆட்டக்காரராக கருதப்பட்டாலும் இவர் முன்னணி வீரர்களுக்கு பின்னாலிருந்து தாக்குதலை நடத்துபவராக விளங்குகிறார். கால்களால் பந்தை மேலாளும் விதம், விரைவு, குறுக்கே அனுப்பும் திறன், வலது புறமிருந்து இடது கால் மூலமாக நீண்டதொலைவு துல்லியமாக உதைக்கும் திறன் ஆகியவற்றிற்காக அறியப்படுகிறார்.

## மேற்சான்றுகள்

## வெளி இணைப்புகள்

*
* FC Bayern Munich profile
* 
* Profile  at SoccerSurfer.com
* Wereld van oranje.nl Profile  
*Arjen Robben at OnsOranje 

பகுப்பு:நெதர்லாந்தின் காற்பந்தாட்ட வீரர்கள்
பகுப்பு:1984 பிறப்புகள்
பகுப்பு:வாழும் மக்கள்
பகுப்பு:2006 உலகக்கோப்பை காற்பந்து வீரர்கள்
பகுப்பு:2010 உலகக்கோப்பை காற்பந்து வீரர்கள்
மடங்கெண்

கணிதத்தில் மடங்கு கணத்தின் ஒரு உறுப்பின் **மடங்கெண்** (*multiplicity*) என்பது ஒரு உறுப்பானது எத்தனை முறை அக் கணத்தில் தோன்றுகிறது என்பதைக் குறிக்கும் எண் ஆகும். (சாதாரண கணத்தைப் போலல்லாது, மடங்கு கணத்தின் வரையறைப்படி, அதன் உறுப்புகள் மீளும் உறுப்புகளாக இருக்கும்.)

எடுத்துக்காட்டு:
{*a*, *a*, *b*, *b*, *b*, *c*} என்ற மடங்கு கணத்தில்  *a*, *b*,  *c* இன் மடங்கெண்கள் முறையே 2, 3, 1 ஆகும்.

## பகாக் காரணியாக்கத்தில்
: 60 = 2 &times; 2 &times; 3 &times; 5
60 இன் பகாக் காரணிகளின் கணம் {2, 2, 3, 5} ஒரு மடங்கு கணமாக அமைகிறது. இதில் பகாக்காரணி 2 இன் மடங்கெண் 2; 3 இன் மடங்கெண் 1; 5 இன் மடங்கெண் 1. எண் 60இன் பகாக்காரணிகள் நான்கு, ஆனால் அவற்றில் வெவ்வேறானவை மூன்று மட்டுமே.

## பல்லுறுப்புக்கோவையின் மூலங்களில்
*F* என்ற களத்தில் கெழுக்களைக் கொண்ட ஒருமாறியிலமைந்த பல்லுறுப்புக்க்கோவை *p*(*x*) மற்றும் *a*&nbsp;∈&nbsp;*F* ஆனது *p*(*x*) இன் *k* மடங்கெண் கொண்ட மூலம் எனில்:

:*s*(*a*)&nbsp;≠&nbsp;0 மற்றும் *p*(*x*)&nbsp;=&nbsp;(*x*&nbsp;&minus;&nbsp;*a*)*k**s*(*x*) என்றவாறு ஒரு பல்லுறுப்புக்கோவை *s*(*x*) ஐக் காணமுடியும்.
 
: *k* = 1, எனில் *a* ’எளிய மூலம்’ என்றழைக்கப்படும்.

எடுத்துக்காட்டு:

:*p*(*x*) =*x*3&nbsp;+&nbsp;2*x*2&nbsp;&minus;&nbsp;7*x*&nbsp;+&nbsp;4

இதன் மூலங்கள் 1, &minus;4 ஐக் கொண்டு பல்லுறுப்புக்கோவையைப் பின்வருமாறு எழுதலாம்:

:*p*(*x*) = (*x*&nbsp;+&nbsp;4)(*x*&nbsp;&minus;&nbsp;1)2.

பல்லுறுப்புக்கோவையின் இவ்வடிவமைப்பிலிருந்து மூலம் 1 இன் மடங்கெண் 2 என்றும், மூலம் &minus;4 இன் மடங்கெண் 1 (எளிய மூலம்) என்றும் அறியலாம். ஒரு பல்லுறுப்புக்கோவைக்கு மடங்கு மூலங்கள் இருந்தால் மட்டுமே அதன் தன்மைகாட்டியின் மதிப்பு பூச்சியமாகும்.

### வரைபடத்தில்

கார்ட்டீசியன் தளத்தில் வரையப்பட்ட *f*(*x*) என்ற பல்லுறுப்புக்கோவையின் வரைபடத்தில், ஒற்றை மடங்கெண் கொண்ட மூலங்களில் வளைவரை *x*-அச்சை வெட்டும், ஆனால் இரட்டை மடங்கெண் மூலங்களில் *x*-அச்சைத் தொட்டுமட்டும் செல்லும். ஒன்றுக்கும் அதிகமான மடங்கெண் கொண்ட மூலங்களில் வளைவரையின் சாய்வு பூச்சியமாக இருக்கும்.

## மேற்கோள்கள்
*Krantz, S. G. *Handbook of Complex Variables*. Boston, MA: Birkhäuser, 1999. .

## வெளி இணைப்புகள்
*  "Multiplicity." From MathWorld

பகுப்பு:கணக் கோட்பாடு
உழவாரன்

**உழவாரக் குருவி** அல்லது **உழவாரன்** (*Swift*) பறவையானது அபோடிஎட் (Apodidae) என்ற குடும்பத்தைச் சேர்ந்தது. இப்பறவை பார்ப்பதற்கு தகைவிலான் குருவி போன்று காணப்படும். ஆனால் இவை இரண்டும் மிகுந்த வேறுபாடுடையவை. உழவாரக் குருவிகளின் இறக்கைகள் முக நீளமானவை. கால் விரல்கள் முன்னோக்கி வளைந்திருக்கக் காணலாம். பார்ப்பதற்குக் கொஞ்சம் ரீங்காரப்பறவை போன்று காணப்பட்டாலும் ஹெமபிரிசிடி (Hemiprocnidae) என்ற ஒரு தனிக்குடும்பத்தைச் சேர்ந்தது.

இப்பறவை தனது உணவைப் பிடிக்கச் செல்லும்போது கீழ்நோக்கி விமானம் போல் சென்று சிறு பூச்சிகளை இலாவகமாகப் பிடித்து உண்ணுகிறது. குடும்பப் பெயர், அபோடிடே, ἄπους (ápous) கிரேக்க மொழியிலிருந்து வந்தது. இது "கால் இல்லாத" என்று பொருள்படும், இது வான்வழிப் பறவைகளில் மிகவும் சிறிய, பலவீனமான கால்களைக் குறிக்கிறது. இந்தப் பறவை இனங்களில் சிலவகைகள் விமானத்தைப்போல் வேகமாகப் பறக்கும் தன்மை கொண்டது ஆகும்.

## விளக்கம்
உழவாரன்கள் எப்போதும் விரைவாக இறக்கையடித்துச் சுற்றி சுற்றி பறந்தபடி இருப்பவை. விரைவாகப் பறக்கக்கூடிய இவை சில மணி நேரங்களில் பல நூறு கிலோ மீட்டர்களைக் கடந்து சென்றுவிடக்கூடியவை. வெள்ளை-தொண்டை ஊசி வால் உழவாரன் (*Hirundapus caudacutus*) போன்ற பெரிய இனங்கள் மணிக்கு 169 கி.மீ. (105 மைல்) வேகத்தில் பயணிப்பதாகக் கூறப்படுகிறது. சாதா உழவாரன் கூட அதிகபட்சமாக வினாடிக்கு 31 மீட்டர் (112&nbsp;km/h; 70&nbsp;mph) வேகத்தில் பயணிக்க முடியும். ஒரு ஆண்டில் சாதா உழவாரன் குறைந்தது 200,000 கி.மீ. தொலைவு பயணிக்கும். மேலும் வாழ்நாளில் சுமார் இரண்டு மில்லியன் கிலோமீட்டர்களைக் கடக்கும்; அது சந்திரனுக்குப் பறந்து சென்று ஐந்து முறை திரும்பிச் செல்லுவதற்கு இணையானது.

உழவாரன்களானது கோபுரங்கள், பெரிய கோயில்கள், மலைக்குகைகள், பாறை இடுக்குகள் ஆகிய இடங்களில் பெருங்கூட்டமாக தொங்கும் கூடுகளை உமிழ் நீரைப் பயன்படுத்தி அமைத்துக் கொண்டு வாழ்கின்றன. பல்லாயிரக் கணக்கில் வௌவால்கள் வாழும் குகைளில் மாலை நேரம் அவை குகைகளில் இருந்து வெளியேறியவுடன்  உழவாரன்கள் அங்கு சென்று தங்குகின்றன.

## மேற்கோள்கள்

## புத்தக விபரங்கள்
* 
* 
* 

## வெளி இணைப்புகள்

*Swift sounds on xeno-canto.org
*http://www.swift-conservation.org Swift Conservation.Org free advice on the natural history and conservation of Apus apus the Common Swift
அல் அரப்

அல் அரப் (அரபு العرب) (ஆங்கிலம்Al-Arabஅல்லது Alarab அர்த்தம் அரேபியர்கள்) நாளிதழ்  இங்கிலாந்திலிருந்து வெளி வரும் அரபு மொழி செய்தி நாளேடு ஆகும் இதை அரபு உலக அறக்கட்டளை பதிப்பக வெளியீடு பதிப்பித்து வெளியிடுகிறது.1977 ஆம் ஆண்டு லண்டன் நகரில் 
இந்த நாளேடு தொடங்கப்பட்டது.லண்டனில் பதிப்பிக்கப்படும் அல் அரப் நாளிதழ் உலகில் பல நாடுகளில் விற்கப்படுகிறது.

## மேற்கோள்கள்

* ALARAB ONLINE  - official webpage,அரபு
* ALARAB ONLINE  - official webpage, ஆங்கிலம்
பகுப்பு:அரபு நாளிதழ்கள்
பகுப்பு:நாளிதழ்கள்
அல் அயாத்

**அல் அயாத்**(அரபு: الحياة‎ அர்த்தம் ஆயுள்) நாளிதழ் இங்கிலாந்திலிருந்து வெளி வரும் அரபு மொழி செய்தி நாளேடு ஆகும். இது மேற்கத்திய, மத்தியகிழக்கு நாடுகளில் விற்கப்படுகிறது. அல் அயாத் மத்தியகிழக்கு நாடுகளின் செய்திகளை வெளிப்படையாக எழுதும் ஒரு நாளேடு ஆகும்.

## வெளி இணைப்புகள் மற்றும் ஆதாரங்கள்
* Official website 
* Official website in English
* Demographic.Circulation. Readership 

## மேற்கோள்கள்

பகுப்பு:அரபு நாளிதழ்கள்
பகுப்பு:நாளிதழ்கள்
கொடுக்காப்புளி செல்வராஜ்

**கொடுக்காப்புளி செல்வராஜ்** (இறப்பு: சூன் 12, 2014, அகவை 56) தமிழ் திரைப்பட நகைச்சுவை நடிகர் ஆவார். நூற்றுக்கும் அதிகமான திரைப்படங்களில் நடித்தவர். மேடை நாடகங்களிலும் இவர் நடித்துள்ளார்.

கொடுக்காப்புளி செல்வராஜின் சொந்த ஊர் தூத்துக்குடி மாவட்டம், உடன்குடி ஆகும். சென்னை அருகேயுள்ள மாங்காடு பகுதியில் வசித்து வந்தார். தென்னிந்திய நடிகர் சங்கத்தின் மூத்த உறுப்பினரான இவர், துணை நடிகர் ஏஜெண்டுகளின் தலைவராகவும் இருந்தார். இவருக்கு ராஜகுமாரி என்ற மனைவி உள்ளார். இவர்களுக்குக் குழந்தைகள் இல்லை.

## நடித்த படங்கள்
*பாட்டி சொல்லைத் தட்டாதே
*அரண்மனைக் கிளி
*அண்ணா நகர் முதல் தெரு
*உதயகீதம்
*கரகாட்டக்காரன்
*எங்க ஊரு பாட்டுக்காரன்
*பொங்கி வரும் காவேரி
*லொள்ளு தாதா பராக் பராக்

## மேற்கோள்கள்

பகுப்பு:2014 இறப்புகள்
பகுப்பு:தமிழ் நகைச்சுவை நடிகர்கள்
அல் குத்ஸ் அல் அராபி

**அல் குத்ஸ் அல் அராபி** (), நாளிதழ் 1989 முதல் இங்கிலாந்திலிருந்து வெளி வரும் அரபு மொழி செய்தி நாளேடு 
ஆகும் அல் குத்ஸ் அல் அராபி பிரசுரித்தல் மற்றும் விளம்பரப்படுத்தல் (வெளிநாட்டு) நிறுவனம்  பதிப்பித்து வெளியிடுகிறது லண்டனில் பதிப்பிக்கப்படும் அல் குத்ஸ் அல் அராபி நாளிதழ் உலகில் பல நாடுகளில் விற்கப்படுகிறது. 

## மேற்கோள்கள்
* Gwefan ''Al-Quds Al-Arabi''

## மேற்கோள்கள்

பகுப்பு:அரபு நாளிதழ்கள்
பகுப்பு:நாளிதழ்கள்
அத்தியழல்

**அத்தியழல்** (Osteitis) என்பது எலும்புகளில் ஏற்படும் அழற்சியைப் பொதுவாகக் குறிக்கும். இத்தகு அழற்சி நோய்த்தொற்று, சிதைவு, பேரதிர்ச்சி ஆகியவற்றினால் ஏற்படலாம். வீக்கம், மிருதுத்தன்மை, மழுங்கிய வலி, தோல் சிவத்தல் ஆகியவை இதன் அறிகுறிகளாகும். இந்நோயினால் எலும்பு விரிவடையலாம். அத்தியழல், நீண்டகால நாசிப்புரையழற்சியில் (chronic rhinosinusitis) நோய் குணமடையாததற்கு ஒரு சாத்தியக்கூறாக உள்ளது.

## மேற்கோள்கள்

பகுப்பு:அழற்சி
சௌந்தர்யா ரஜினிகாந்த்

**செளந்தர்யா ரஜினிகாந்த்** (*Soundarya Rajinikanth*, இயற்பெயர்: சக்கு பாய் ராவ் கெய்க்வாட். பிறப்பு: 20 செப்டம்பர் 1984) 
முதன்மையாக தமிழ் சினிமாவில் பணியாற்றும் வரைகலை வடிவமைப்பாளர், தயாரிப்பாளர் மற்றும் இயக்குநர் ஆவார். இவர் ஆக்கர் பிக்சர் புரொடக்ஷன்ஸ் நிறுவனத்தின் நிறுவனர் மற்றும் உரிமையாளர் ஆவார். ஒரு வரைகலை வடிவமைப்பாளராக தனது வாழ்க்கையை தொடங்கிய செளந்தர்யா, அவரின் தந்தை ரஜினிகாந்த் நடித்த படங்களில் தலைப்புக் காட்சிகளை வடிவமைக்கத் தொடங்கினார். அவர் *[[கோவா (திரைப்படம்)|கோவா]]* திரைப்படத்தின் மூலம் ஒரு குறிப்பிடத்தக்க திரைப்பட தயாரிப்பாளராகவும் ஆனார். ரஜினிகாந்த் நடித்த *[[கோச்சடையான் (திரைப்படம்)|கோச்சடையான்]]* திரைப்படத்தில் ஒரு இயக்குநராக அறிமுகமானார்.

## திரைப்படங்கள்

### வரைகலை வடிவமைப்பு

### தயாரிப்பு

### இயக்கம்

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்பட இயக்குநர்கள்
பகுப்பு:1984 பிறப்புகள்
பகுப்பு:வாழும் மக்கள்
பகுப்பு:சென்னைத் திரைப்பட இயக்குநர்கள்
பகுப்பு:சென்னை திரைப்படத் தயாரிப்பாளர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:இந்தியப் பெண் திரைப்பட இயக்குநர்கள்
மல்லிங்காபுரம்

**மல்லிங்காபுரம்** என்பது தமிழ்நாடு, தேனி மாவட்டத்தின் மேற்குத் தொடர்ச்சி மலையடிவாரத்தில் அமைந்துள்ள ஒரு கிராமம் ஆகும். கம்பம் - போடிநாயக்கனூர் மாநில நெடுஞ்சாலையில் அமைந்துள்ள இக்கிராமம், உத்தமபாளையத்திலிருந்து ஒன்பதாவது கிலோ மீட்டரில் அமைந்துள்ளது.

பண்ணைப்புரம், கரியணம்பட்டி, பல்லவராயன்பட்டி ஆகிய கிராமங்களுக்கு இக்கிராமம் "தாய்கிராமம்" என்றும் அழைக்கப்படுவதுண்டு. பண்ணைப்புரம் பேரூராட்சிக்கு உட்பட்ட முதல் இரண்டு வார்டுகள் இக்கிராமத்தில் வருகின்றன. சுமார் முப்பது ஆண்டுகளுக்கு முன்பாக இக்கிராமத்தில் நிலத்தடி நீர்மட்டம் ஐம்பது அடியில் துவங்கிய அந்தக் கால கட்டத்தில், மதுரை, ஒட்டன்சத்திரம், விருதுநகர் உள்ளிட்ட நகரங்களுக்கு இங்கிருந்து விவசாயப் பொருட்களான காய்கனிகள் அதிகம் ஏற்றுமதியானது. மக்களின் வாழ்க்கைத்தரம் விவசாயத்தை போன்றே பல ஏற்ற இறக்கங்களை சந்தித்து வந்துள்ளது.

இவ்வூரில் ஸ்ரீ ரங்கநாதசுவாமி தொடக்கப்பள்ளி அரசு உதவி பெறும் பள்ளியாகச் செயல்பட்டு வருகின்றது. மல்லிங்காபுரம் கிராமத்தில் உள்ள மக்கள் தொகையில் தற்போதைய நிலவரப்படி தொண்ணூறு சதவீதத்திற்கும் அதிகமானோர் கல்வியறிவு பெற்று உள்ளனர். இவ்வூரின் தென்கிழக்கே சுயம்புவாக எழும்பியுள்ள மல்லிங்கேஸ்வரருக்கு ஆலயம் ஒன்று பல நூறு ஆண்டுகளுக்கு முன்னரே கட்டப்பட்டது. முற்காலத்தில் இக்கோவிலை சுற்றித்தான் மக்கள் தங்கள் வாழ்விடங்களை அமைத்து விவசாயம் செய்து வந்ததாகவும், பின்னர் தொற்றுநோய் பரவிய காரணத்தால் மேற்குத் திசை நோக்கி குடிபெயர்ந்ததாகவும் கூறப்படுகிறது.

மல்லிங்காபுரம் கிராமத்தில்   பிள்ளையார், காளியம்மன், முத்தாலம்மன், பேச்சியம்மன், பட்டாளம்மன் ஆகிய கோவில்கள் உள்ளன. இங்கு வசிக்கும் மக்களின் குடிநீர் தேவையை முல்லைப் பெரியாறு கூட்டுக்குடிநீர்த் திட்டம் நிறைவேற்றி வருகிறது. பொன் விளைந்த இப்பகுதி விவசாய நிலங்கள், தற்போது நிலத்தடி நீர்மட்டம் எண்ணூறு அடிக்கும் கீழாகச் சென்று விட்டதால் பெரும்பாலான விவசாய நிலங்கள், வானம்  பார்த்த பூமியாக மானாவாரிச் சாகுபடிக்கு மாறிவிட்டன.

இங்குள்ள குழந்தைகள் மற்றும் மாணவர்கள் அருகிலுள்ள பண்ணைப்புரம் அரசு மேல்நிலைப்பள்ளி, இந்து நடுநிலைப்பள்ளி, கோம்பை கன்னிகா பரமேஸ்வரி உயர்நிலை மற்றும் மேல்நிலைப்பள்ளிகளிலும், கல்லூரிப் படிப்பை உத்தமபாளையம் ஹாஜி கருத்த ராவுத்தர் ஹவுதியா கல்லூரியிலும் தொடர்கின்றனர்.

பகுப்பு:தேனி மாவட்டத்திலுள்ள கிராமங்கள்
மார்செலோ வியேரா

**மார்செலோ வியேரா டா சில்வா ஜூனியர்** (*Marcelo Vieira da Silva Júnior*, மே 12, 1988), பிரேசிலிய  காற்பந்தாட்ட வீரர் ஆவார். இவர்  ரியல் மாட்ரிடிற்கும் பிரேசில் தேசிய காற்பந்து அணிக்கும் ஆடி வருகிறார். பெரும்பாலும் இடப்புற பின்னணியில் விளையாடும் இவர் சிலநேரங்களில் இடப்புற நடுக்கள தாக்குபவராகவும் ஆடுவதுண்டு.

இவர் பல நேரங்களில்  புகழ்பெற்ற பிரேசிலிய இடப்புற பின்னணி காற்பந்தாட்ட வீரரான  இராபர்டோ கார்லோசுடன் ஒப்பிடப்படுகிறார்;இராபர்டோ கார்லோசே இவரைத் தம் வாரிசாக வரித்ததுடன் தன்னைவிடச் சிறப்பாக ஆடுவதாகவும் கூறியுள்ளார்.

இவரது சிறப்பான ஆட்டத்தை இத்தாலியின் புகழ்பெற்ற இடப்புற பாதுகாப்பாளர் பவுலோ மால்டினியும் அர்கெந்தீனாவின் டீகோ மரடோனாவும் பாராட்டியுள்ளனர்.

## மேற்சான்றுகள்

பகுப்பு:பிரேசில் கால்பந்தாட்ட வீரர்கள்
பகுப்பு:1988 பிறப்புகள்
பகுப்பு:வாழும் மக்கள்
பகுப்பு:2018 உலகக்கோப்பை காற்பந்து வீரர்கள்
அத்திக்குருத்தழல்

**அத்திக்குருத்தழல்** (Osteochondritis) என்பது மூட்டுகளிலுள்ள எலும்பு அல்லது கசியிழையம் அழற்சியடையும் வலி மிகுந்த எலும்பு-குருத்தெலும்பு பாதிப்பு வகைகளுள் ஒன்றாகும். விலங்குகளின் (குறிப்பாக சில கால்நடை இனங்களில்) முழங்கால் இயல்புப்பிறழ்ந்து வளர்ச்சியடைவதற்கு அத்திக்குருத்தழல் முதன்மைக் காரணியாக விளங்குகிறது.

## மேற்கோள்கள்

பகுப்பு:அழற்சி
நாசியழற்சி

**நாசியழற்சி** (rhinitis) அல்லது **மூக்குச்சளி நோய்** (coryza) என்பது மூக்கிற்கு உள்ளேயுள்ள சீதமென்சவ்வு நமைச்சல் மற்றும் அழற்சியடைவதைக் குறிக்கிறது. நாசியழற்சியின் பொதுவான அறிகுறிகள்: மூக்கடைப்பு, மூக்கொழுகுதல், பின்புற மூக்கிலிருந்து சொட்டு சொட்டாக நீர் வடிதல் முதலியவையாகும். பொதுவாகக் காணப்படும் நாசியழற்சி ஒவ்வாமை  நாசியழற்சியாகும். இது  சாதாரணமாக காற்றிலுள்ள மகரந்தம், விலங்குகளின் தோல் செல்கள் (animal dander) போன்ற ஒவ்வாமையூக்கிகளால் தூண்டப்படுகிறது.  தும்மல், மூக்கு அரித்தல், இருமல், தலைவலி, அசதி, உடல்சோர்வு, புரிவுத் தடங்கல் (cognitive impairment) போன்றவை ஒவ்வாமை  நாசியழற்சியின்போது உள்ள பிற அறிகுறிகளாகும். ஒவ்வாமையூக்கிகள் கண்களையும் பாதிக்கலாம். இதனால், கண்களிலிருந்து நீர் வடிதல், கண் சிவத்தல், அரிப்பெடுத்தல் மற்றும் கண்களைச் சுற்றி அதைப்பு ஆகியவை ஏற்படுகின்றன. 

நாசியழற்சி சாதாரணமாகக் காணப்படும் ஒன்றாகும். ஒவ்வாமை நாசியழற்சி பிற நாடுகளுடன் ஒப்புநோக்கும்போது சில நாடுகளில் அதிகமாக உள்ளது. ஒவ்வொரு ஆண்டும் அமெரிக்காவில் 10-30 சதவிகித பெரியவர்கள் நாசியழற்சியால் பாதிப்படைகிறார்கள்.

## மேற்கோள்கள்

பகுப்பு:அழற்சி
தெலுங்கானா சகுந்தலா

**தெலுங்கானா சகுந்தலா** (*Telangana Shakuntala*, , சூன் 9, 1951 - சூன் 14, 2014) தமிழ்நாட்டில் **சொர்ணாக்கா** என்று அறியப்படும் இவர் ஒரு  இந்திய திரைப்பட நடிகை ஆவார்.

இந்தியாவின் மகாராட்டிரம் மாநிலத்தில் பிறந்த இவர் 1981 ஆம் ஆண்டில் திரைப்படங்களில் நடிக்க ஆரம்பித்தார். 70 க்கும் மேற்பட்ட தெலுங்கு  மற்றும் தமிழ் திரைப்படங்களில் நகைச்சுவை, வில்லி பாத்திரங்களில் நடித்துள்ளார். 2003-இல் வெளியான  ஒக்கடு என்ற தெலுங்குப் படம் இவருக்குப் புகழ் பெற்றுத் தந்தது.

ஐதராபாதில் கொம்பள்ளி பகுதியில் வசித்து வந்த இவர் 2014 சூன் 14 சனிக்கிழமை அதிகாலை மாரடைப்பால் காலமானார்.

## நடித்த தமிழ்த் திரைப்படங்கள்
* தூள்
* சிவகாசி

## மேற்கோள்கள்

பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:1951 பிறப்புகள்
பகுப்பு:2014 இறப்புகள்
பகுப்பு:தெலுங்கு நகைச்சுவையாளர்கள்
பதினெண் புராணங்கள் (நூல்)

**பதினெண் புராணங்கள் (நூல்) ** (The Eighteen Mythological), நர்மதா பதிப்பகம், சென்னை, 2011-ஆம் ஆண்டில் வெளியிட்டது. வியாசர் வடமொழியில் எழுதிய பதினெட்டு புராணங்களை, தமிழில் கீழ்க்கோவளவேடு கிருட்டிணமாச்சாரியார், அஷ்ட தச புராணங்கள் என்னும் பதினெண் புராணங்கள் எனும் தலைப்பில் ஒரே நூலாக தொகுத்துள்ளார். இந்நூல் பாமர மக்களுக்கும் எளிதில் புரியும்படி புராணங்கள் விளக்குகிறது.

இந்நூலின் உள்ளடக்கம்:

# பிரம்ம புராணம்
#பத்ம புராணம்
# விட்டுணு புராணம்
#சிவ புராணம்
# லிங்க புராணம்
#கருட புராணம்
#நாரத புராணம்
#பாகவத புராணம்
#அக்னி புராணம்
#கந்த புராணம்
#பவிசிய புராணம்
#மார்க்கண்டேய புராணம்
#வாமன புராணம்
#வராக புராணம்
#மச்ச புராணம்
#கூர்ம புராணம்
#பிரம்மாண்ட புராணம்
#வாயு புராணம்

## கருவி நூல்
* அஷ்ட தச புராணங்கள் என்னும் பதினெண் புராணங்கள் (நூல்), தொகுப்பாசிரியர், கீழ்க்கோவளவேடு கிருஷ்ணமாச்சாரியர், நர்மதா பதிப்பகம், சென்னை.

## கூடுதல் வாசிப்புக்கு
* 18 புராணங்கள், கோப்புக் காட்சி 
* ஆங்கிலத்தில் புராணங்கள்

பகுப்பு:இந்து சமய நூல்கள்
பகுப்பு:2011 தமிழ் நூல்கள்
பகுப்பு:புராணங்கள்
பகுப்பு:சமசுகிருத நூல்கள்
2014 - 2019 இந்திய அரசின் வெளியுறவுக் கொள்கை

இந்தியாவில் மே 26, 2014 முதல் நரேந்திர மோதி தலைமையிலான அரசு செயல்படத் தொடங்கியது. இந்த அரசின் வெளியுறவுக் கொள்கை குறித்த செயற்பாடுகள் இக்கட்டுரையில் பதிவுசெய்யப்படுகின்றன.

## பதவியேற்பு விழாவில் கலந்துகொள்ள சார்க் நாடுகளுக்கு அழைப்பு
அமைச்சரவை பதவியேற்பு விழாவில் கலந்துகொள்ள சார்க் நாடுகளுக்கு அழைப்பு விடுக்கப்பட்டது. 

## பிரதமரின் வெளிநாட்டுப் பயணங்கள்

* பிரதமர் நரேந்திர மோதி தனது முதல் வெளிநாட்டுப் பயணமாக பூடான் சென்றார்.
* நரேந்திர மோதி முதலாண்டில் 18 நாடுகளுக்கு பயணித்தார்.

## பாக்கித்தானுடனான உறவு

## இலங்கையுடனான உறவு
### 2014
* மே 27 - தமிழர்கள் பெரும்பான்மையாக வாழும் இடங்களில் அதிகாரப் பகிர்ந்தளிப்பினை விரைந்து செயற்படுத்துமாறு இலங்கை சனாதிபதி மகிந்த ராசபக்சவை இந்தியப் பிரதமர் கேட்டுக் கொண்டார்.
* சூன் 11 - இந்தியப் பிரதமர் நரேந்திர மோடிக்கு எதிரான போராட்டமொன்று கொழும்பிலுள்ள இந்தியத் தூதரகத்திற்கு வெளியே நடந்தது.
### 2015
* இலங்கைப் பிரதமர் ரணில் விக்கிரமசிங்க செப்டம்பர் 14 - 16 நாட்களில் மூன்று நாள் அரசமுறைப் பயணமாக புதுதில்லி வந்தார் .

## வங்காளதேசத்துடனான உறவு
### 2014
* சூன் 25 - சூன் 27: வெளியுறவுத்துறை அமைச்சர் சுஸ்மா சுவராஜ், 3 நாள் பயணம் மேற்கொண்டார்.

## சீனாவுடனான உறவு

## அமெரிக்காவுடனான உறவு

## பூடானுடனான உறவு
* 2014ஆம் ஆண்டின் சூன் 15, சூன் 16 தேதிகளில் பிரதமர் நரேந்திர மோதி பூடானில் அரசுமுறைப் பயணம் மேற்கொண்டார்.

## ஜப்பானுடனான உறவு
* வரவு செலவு திட்ட அறிக்கை அமர்வு சூலை மாதத்தில் நடக்க இருப்பதன் காரணமாக பிரதமரின் ஜப்பான் பயணம் ஒத்திவைக்கப்பட்டது..

## மேற்கோள்கள்

## வெளியிணைப்புகள்
* 'Enlightened national interest' is at core of Modi’s foreign policy mantra
* Bhutan breaks tradition, claps for Modi
* Reaching out to Bhutan

பகுப்பு:பதினாறாவது மக்களவை
சேதுராமன் பஞ்சநாதன்

**சேதுராமன் பஞ்சநாதன்** (*Sethuraman Panchanathan*, பிறப்பு: சூன் 24, 1961) அமெரிக்காவில் வாழ்ந்து வரும் தமிழக அறிவியலாளர்.  இவர், அமெரிக்க தேசிய அறிவியல் கழகத்தின் உறுப்பினராக  நியமிக்கப்பட்டுள்ளார். சென்னை பல்கலைக்கழகத்துடன் இணைந்த விவேகானந்தா கல்லூரியில் இயற்பியலில் இளநிலை பட்டம் பெற்றவர். பெங்களூரில் உள்ள இந்திய அறிவியல் கழகத்தில் பொறியியல் இளநிலை பட்டமும், இந்திய தொழில்நுட்பக் கழகத்தில் உயர்நிலை பட்டமும் பெற்றுள்ளார். ஒட்டாவா பல்கலைக்கழகத்தில் (கனடா) முனைவர் பட்டம் பெற்றவர். 1998 ஆம் ஆண்டு முதல் அரிசோனா மாநில பல்கலைக்கழகத்தில், பேராசிரியராகப் பணிபுரிந்து வருகிறார். 2020 சூன் 19 இல் அமெரிக்கத் தேசிய அறிவியல் நிறுவனத்தின் இயக்குநராக இவரை அரசுத் தலைவர் டோனால்ட் டிரம்ப் நியமித்தார்.

## மேற்கோள்கள்

பகுப்பு:வாழும் மக்கள்
பகுப்பு:1961 பிறப்புகள்
பகுப்பு:தமிழ் அறிவியலாளர்கள்
பகுப்பு:அமெரிக்கத் தமிழர்
கடையம்

**கடையம்** (*Kadayam*) என்பது இந்தியாவில் உள்ள தமிழ்நாட்டின், தென்காசி மாவட்டம், **கடையம்** வட்டத்தில் அமைந்த கடையம் ஊராட்சி ஒன்றியத்தின் தலைமையிடம் மற்றும் கணக்கெடுப்பில் உள்ள ஊர்  ஆகும். இது தென்காசியிலிருந்து 17 கிலோ மீட்டர் தொலைவிலும்; திருநெல்வேலிக்கு வடமேற்கே 50.5 கிலோ மீட்டர் தொலைவிலும் அமைந்துள்ளது. இது மேற்கு தொடர்ச்சி மலையடிவாரத்தில் அமைந்துள்ளது. இவ்வூர் சுப்பிரமணிய பாரதியின் மனைவி செல்லம்மாள் பிறந்த ஊர் ஆகும்.

## மக்கள் தொகை பரம்பல்
2011ம் ஆண்டின் மக்கட்தொகை கணக்கெடுப்பின்படி, கடையத்தின் மொத்த மக்கள் தொகை 5,430 ஆகும். அதில் ஆண்கள் 2,728 மற்றும் பெண்கள் 2,702 ஆக உள்ளனர். சராசரி எழுத்தறிவு 87.59% ஆகும்.

## பெயர் காரணம்
"**கடையர்  பட்டி**" என்ற பெயர் மறுவி "**கடையம்**" ஆனது. கடையர் என்பது இப்பகுதியில் முதலில் குடியேறிய இனக்குழுவின் பெயர். தற்போது இதற்கு வேறு சில கதைகள் புனையப்படுகிறது.

தமிழ் இலக்கணத்தில் முதன்மையாகக் கருதப்படுவது தொல்காப்பியம். நிலத்தில் வாழ்கின்ற மக்களெனத் தனியாகக் குறிப்பிடாமல்

     “ஏனோர் பாங்கினும் எண்ணுங் காலை

     ஆனா வகைய திணைநிலைப் பெயரே” (தொல்.பொருள்-968)

என்று அந்தந்த நிலத்திற்குரிய, நிலப்பெயர் அடிப்படையில் மக்கட்பெயர் பகுக்கப்பட்டிருக்கும் என்று தொல்காப்பியர் கூறுவதிலிருந்து ஒவ்வொரு நிலத்திற்கும், அந்நிலத்தில் வாழ்கின்ற மக்கட்பெயரினைச் சுட்டிக்காட்டும் மரபு உள்ளதனை அறிய முடிகின்றது.

## வரலாறு
**கடையம்** இந்தியாவில் தென் தமிழகத்தில் இருக்கும் திருநெல்வேலி மாவட்டத்தில் உள்ள அம்பாசமுத்திரம் வட்டத்தின், வழியாகச் செல்லும் திருநெல்வேலி மற்றும் செங்கோட்டையை இணைக்கும் மாநில நெடுஞ்சாலையில்  அமைந்துள்ள வேகமாய் வளர்கின்ற ஒரு கிராமம் ஆகும். மேலும் இந்திய சுதந்திர போராட்ட காலத்தில் கனல் தெறிக்கும் விடுதலைப் போர் கவிதைகள் வாயிலாக மக்களின் மனதில் விடுதலை உணர்வை ஊட்டிய,  மகாகவி சுப்பிரமணிய பாரதி 1918 முதல் 1920 ஆம் ஆண்டு வரை இவ்வூரில் வசித்து வந்தார். மேலும் இவ்வூரைச் சேர்ந்த செல்லம்மா என்பவரை 1897 ஆம் ஆண்டு திருமணம் செய்து கொண்டார்.

## மேற்கோள்கள்

பகுப்பு:தென்காசி மாவட்டத்திலுள்ள கிராமங்கள்
கொல்லூர்

**கொல்லூர்** (Kollur) (ಕೊಲ್ಲೂರು) இந்தியாவின் கர்நாடக மாநிலம் உடுப்பி மாவட்டத்தில் அமைந்துள்ள கோயில் நகரம் ஆகும்.

## இவ்வூரின் சிறப்பு
இங்கு மூகாம்பிகை திருக்கோயில் அமைந்துள்ளது.

## மேற்கோள்கள்

## புற இணைப்புகள்
*சக்தி பீடம் 51: கொல்லூர் மூகாம்பிகை - தினமணி
*மூகாம்பிகை திருக்கோயில் - தினமலர்
*ஆதிசங்கரருக்கு அருளிய மூகாம்பிகை - நக்கீரன் 
*சௌபர்னிகா ஆறு - நக்கீரன் 

பகுப்பு:கருநாடக மாநிலத்திலுள்ள ஊர்களும் நகரங்களும்
பிரான்செஸ்கோ சிப்பியோன் மாஃபி

**பிரான்செஸ்கோ சிப்பியோன் மார்ச்செஸ் டெ மாஃபி**: (Francesco Scipione, marchese di Maffei); 1675–1755) ஓர் இத்தாலிய எழுத்தாளரும் புதைபொருள் ஆய்வாளரும் நாடக எழுத்தாளரும் ஆவார். விண்ணியலிலும், இயற்பியலிலும் ஆர்வம் மிக்க இவர் சொந்தமாக விண்ணாய்வகம் ஒன்றை நிறுவி விண்மீன்களின் இயக்கம் குறித்த ஆய்வுகளை மேற்கொண்டார். இவர் சேகரித்த பொருள்களைக் கொண்டு மிகப்பெரிய அருங்காட்சியகம் ஒன்றை உருவாக்கினார்.

## குறிப்புகள்

## மேற்கோள்கள்
*Falkner, James. *Blenheim 1704: Marlborough's Greatest Victory*. Pen & Sword. 
* அறிவியல் ஒளி, ஜூன் 2014 இதழ். பக். 22

பகுப்பு:1675 பிறப்புகள்
பகுப்பு:1755 இறப்புகள்
பகுப்பு:இத்தாலியத் தொல்லியலாளர்கள்
கோகர்ணம்

**கோகர்ணா** (Gokarna) (ಗೋಕರ್ಣ) இந்தியாவின் கர்நாடக மாநிலம் வட கன்னட மாவட்டத்தில் அமைந்துள்ள கோயில் நகரம் ஆகும்.
## இவ்வூரின் சிறப்பு
கடற்கரைக்கு அருகில் அமைந்துள்ள மஹாபலேஸ்வரர் திருக்கோயிலில் சிவலிங்கம் பாக்க அளவில் சிறியதாக உள்ளது. இத்தலத்து வழக்கப்படி மக்கள் திருமேனியைத் தொட்டு வழிபடலாம்.

## மேற்கோள்கள்

## புற இணைப்புகள்
*திருக்கோகர்ணம் (கோகர்ணா) கோயில் ஸ்தல வரலாறு  
*திருமுறைத்தலங்கள் திருக்கோகர்ணம்
*திருமுறைத்தலங்கள்
*கோகர்ணா படங்கள்

பகுப்பு:தேவாரம் பாடல் பெற்ற சிவன் கோயில்கள்
பகுப்பு:கர்நாடகாவில் உள்ள சிவன் கோயில்கள்
பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:கர்நாடகக் கடற்கரைகள்
முண்டாசுப்பட்டி

**முண்டாசுப்பட்டி** இது 2014ஆம் ஆண்டு வெளியான தமிழ் நகைச்சுவைத் திரைப்படம் ஆகும். இந்தத் திரைப்படத்தை **[[ராம்குமார் (இயக்குநர்)|ராம்குமார்]]** இயக்க, விஷ்ணு, நந்திதா உள்ளிட்ட பலர் நடித்துள்ளனர். 2011ஆம் ஆண்டு இது ஒரு குறும் திரைப்படமாக வெளியானது என்பது குறிப்பிடத்தக்கது.

## நடிகர்கள்
* விஷ்ணு ஆக கோபி
* நந்திதா ஆக கலைவாணி
* காளி வெங்கட்
* ஆனந்த் ராஜ் (நடிகர்)
* முனீஷ்காந்த் ராமதாஸ்

## குறும் படம்
2011ஆம் ஆண்டு கலைஞர் தொலைக்காட்சியில் ஒளிபரப்பான **நாளைய இயக்குநர்** என்ற நிகழ்ச்சியில் இந்தத் திரைப்படம் குறும் படமாக ஒளிபரப்பானது.

## வெளி இணைப்புகள்
* 

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஷான் ரோல்டன் இசையமைத்த திரைப்படங்கள்
பெர்னான்டோ டி நோரன்கா

**பெர்னான்டோ டி நோரன்கா ** (*Fernando de Noronha*) பிரேசிலின் கடற்கரையிலிருந்து  தொலைவில் அத்திலாந்திக்குப் பெருங்கடலில் 21 தீவுகளையும் தீவுத்திட்டுக்களையும் உள்ளடக்கிய ஓர் தீவுக்கூட்டம் ஆகும். *பெர்னோ டி லோரோன்கா* என்ற போர்த்துக்கேய வணிகருக்கு பிரேசிலிலிருந்து மரங்களை இறக்குமதி செய்து உதவியமைக்காக போர்த்துக்கேய மன்னர்   இத்தீவுக் கூட்டங்களை வழங்கினார்; அதன் காரணமாகவே இத்தீவுக்கூட்டம் இப்பெயரைப் பெற்றது.  முதன்மைத் தீவின் பரப்பளவு   ஆகவும் மக்கள்தொகை 2012இல்  2,718 ஆகவும் உள்ளன. இப்பகுதி பிரேசிலின் இரியோ கிராண்டு டோ நார்த் மாநிலத்திற்கு அண்மையில் இருந்தபோதும் பெர்னம்புகோ மாநிலத்தின்  சிறப்பு நகராட்சி (*distrito estadual*) ஆக உள்ளது.

இதன் சுற்றுச்சூழல் முக்கியத்துவத்தைக் கருதி 2001இல் ஐக்கிய நாடுகள் கல்வி, அறிவியல், பண்பாட்டு நிறுவனம் இதனை உலகப் பாரம்பரியக் களமாக அறிவித்தது.  இதன் நேர வலயம் ஆண்டு முழுவதும் ஒருங்கிணைந்த அனைத்துலக நேரம்-02:00 ஆகும். ரெசிஃபியிலிருந்து (545&nbsp;km) வானூர்தி மூலமோ பயணக்கப்பல் மூலமோ அல்லது நதாலிலிருந்து (360&nbsp;km) வானூர்தி மூலமோ பெர்னான்டோ டி நோரன்காவை அடையலாம்.  இங்கு வருகை தரும் சுற்றுலாப் பயணிகளிடமிருந்து சுற்றுச்சூழல் காப்புக்கட்டணம் வசூலிக்கப்படுகிறது. 
## காட்சிக்கூடம்

File:Map of Fernando de Noronha-en.svg|தீவுக்குழுமத்தின் நிலப்படம்
File:Fernando de Noronha - Pernambuco - Brasil(3).jpg|பெர்னான்டோ டி நோரான்காவின்  நிலப்பரப்பு 
File:Canhão - antiga proteção de Fernando de Noronha.jpg|தீவுக்குழுமத்தின் தொன்மையான பாதுகாப்பு 
File:Fernando de Noronha - dois Irmãos - praia do sancho.jpg|வான்வழி காட்சி
File:Fernando de Noronha - PE - Atalaia 2.jpg|பளிங்குபோன்ற நீர்
File:Fernando de Noronha - PE - Baia do Sancho - Sub Aquatica.jpg|நீரடிக் காட்சி
File:Fernando de Noronha - PE - Baia do Sancho.jpg|சாஞ்சோ விரிகுடா
File:Fernando de Noronha - PE - Baia dos Golfinhos.jpg|டோல்பின் விரிகுடா
File:Fernando de Noronha - PE - Dois Irmãos.jpg|*மோர்ரோ டோயிசு இர்மோசு* (இரு சகோதரர்கள் குன்று)
File:Fernando de Noronha - PE- Cacimba do Padre.jpg|*காசிம்பா டோ பாத்ரெ*
File:Fernando de noronha-PE.jpg|*காசிம்பா டோ பாத்ரெ* கடற்கரை
File:Ponta da Sapata.jpg|*போன்டா டா சபாட்டா*
File:Morro Dois Irmãos - Fernando de Noronha.jpg|*மோர்ரோ டோயிசு இர்மோசு*
File:Pôr do Sol - Praia do Boldro.jpg|சூரிய அஸ்தமனம்

## மேற்சான்றுகள்

## வெளி இணைப்புகள்

* 
*  பெர்னான்டோ டி நோரான்கோ  அலுவல்முறை வலைத்தளம்

**சுற்றுலா**
*  தீவின் ஒளிப்பட சுற்றுலா PVV.org
*  / உள்ளூர்வாசி ஒருவரின் தகவல்
*  பெர்னான்டோ டி நோரான்கோவில் வாழ்க்கை குறித்து அங்கு வாழ்பவருடன் ஒலிய நேர்காணல் 

**ஒளிதங்கள்**
* பெர்னான்டோ டி நோரான்கோ தேசியப் பூங்கா
* நோரான்கோ கடற்கரைகளும் நீரடிப்பரப்பும்
* பெர்னான்டோ டி நோரான்கோ ஸ்கூபா டைவிங்

பகுப்பு:பிரேசிலின் தீவுகள்
பகுப்பு:அத்திலாந்திக்குப் பெருங்கடல் தீவுகள்
பகுப்பு:உலகப் பாரம்பரியக் களங்கள்
சந்திரா தனபாலசிங்கம்

**சந்திரா தனபாலசிங்கம்** ஈழத்தின் ஒரு பெண் எழுத்தாளர் ஆவார்.

## வாழ்க்கைச் சுருக்கம்
இவரது இயற்பெயர் சந்திரலட்சுமி நாகநாதன். யாழ்ப்பாண மாவட்டம், சண்டிலிப்பாயில் கல்வளை என்ற ஊரில் பிறந்தார். மானிப்பாய் மகளிர் கல்லூரியில் கல்வி கற்றார். பாலர் ஆசிரியராகப் பணியாற்றினார். சிறு வயதிலேயே எழுதுவதில் ஆர்வம் கொண்டார். சிறுகதைகள், கவிதை, நாடகம், சிறுவர் இலக்கியம் எனப் பல துறைகளில் இவர் எழுதினார்.
 
## இவரது நூல்கள்
* சில மனிதர்கள் (சிறுகதைகள்)
* உருப்பெறும் உணர்வுகள் (சிறுகதைகள், 2001)
* வைரப் பனைமரம் (சிறுகதைகள், 2008)
* சத்திய தரிசனம் (சிறுவர் கதைகள், 2008)
* பிறந்து விட்ட புது யுகத்தில் (சிறுகதைகள், 2013)

## விருதுகள்
இவரது *வைரப் பனைமரம்* என்ற சிறுவர் கதைத்தொகுதிக்கு 2008 ஆம் ஆண்டின் மிகச் சிறந்த இலக்கிய நூல் என்ற விருதை இலங்கை இலக்கியப் பேரவையும், யாழ் இலக்கிய வட்டமும் இணைந்து வழங்கின.

## மேற்கோள்கள்

பகுப்பு:யாழ்ப்பாண மாவட்ட மக்கள்
பகுப்பு:ஈழத்து எழுத்தாளர்கள்
பகுப்பு:இலங்கைத் தமிழ்ப் பெண் எழுத்தாளர்கள்
சக்கரவர்த்தி நயினார்

**சக்கரவர்த்தி நயினார்** (மே 17 1880-பிப்பிரவரி 12.1960) தத்துவத் துறையில் புகழ் பெற்று விளங்கிய பேராசிரியர். திருக்குறள் நூலை ஆங்கிலத்தில் மொழி பெயர்த்தவர். பதிப்பாசிரியராகவும் இருந்துள்ளார். சமணத் தத்துவ அறிஞர் எனவும் போற்றப் படுகிறார்.

## பிறப்பும் கல்வியும்

திண்டிவனம் அருகில் வீடூரில் பிறந்தார். சமண சமயத்தைச் சேர்ந்தவர். இளம் அகவையிலேயே கல்வியில் நாட்டம் கொண்டவராக இருந்தார். சென்னை கிறித்தவக் கல்லூரியில் இளங்கலை பயின்று மாநிலத்திலேயே முதல் மாணவராகத் தேறி தங்கப் பதக்கம் பெற்றார்.முதுகலைப் பட்டமும் கல்வியியலில் பட்டமும் பெற்றார். தத்துவம்,சமயம்,இலக்கியம் ஆகியவற்றில் ஈடுபாடு கொண்டு அவ்வத்துறை நூல்களைப் படிக்கலானார்.தமிழ், ஆங்கிலம், சமற்கிருதம் ஆகிய மொழிகளில் புலமை பெற்றார்.

## பணி

தொடக்கத்தில் சென்னை கணக்காயர் அலுவலக எழுத்தராகப் பணி புரிந்தார். பின்னர் கீழ்க் காணும் கல்லூரிகளில் தத்துவத் துறை ஆசிரியராகப் பணி புரிந்துள்ளார்.
 
* சென்னை மாநிலக் கல்லூரி (1906-1908)
* குடந்தை அரசுக் கல்லூரி (1908-1912)
* இராச முந்திரி அரசுக் கல்லூரி (1912-1917)
* சென்னை மாநிலக் கல்லூரி தத்துவத் துறைத் தலைவர் (1917-1930)
* இராசமுந்திரி அரசுக் கல்லூரி முதல்வர் (1930-1932)
* குடந்தை அரசுக் கல்லூரி முதல்வர் (1932-1938)

## படைப்புகளும் பதிப்புகளும்

சக்கரவர்த்தி நயினார் திருக்குறளை ஆங்கிலத்தில் மொழி பெயர்த்தார்.இந்நூல் 'திருக்குறள் வழியில் செய்தி' என்று தமிழிலும்  மொழியாக்கம் செய்யப்பட்டுள்ளது.திருக்குறள் சைனக் கவிராச பண்டிதர் உரையை இவர் பதிப்பித்தார். இதுமட்டுமல்லாது நீலகேசி திவாகர வாமன முனிவர் உரை, மேரு மந்திரப்  புராண உரை ஆகியவற்றையும் பதிப்பித்தார். நீலகேசிக்கு முதன் முதல் உரையை வெளியிட்டவர்  சக்கரவர்த்தி நயினாரே ஆவார்.சமண மதம் பற்றி  அறிய விரும்பிய திரு.வி.க.அவர்கள் சக்கரவர்த்தி நயினார் இல்லம் வந்து பாடம் கேட்டார்.

## பிற செய்திகள்

குடந்தைக் கல்லூரியில் பணி புரிந்த போது ஆசிரியர்கள் மாணவர்கள் ஊர்ப்பொதுமக்கள் எனப் பலரிடம் செல்வாக்குடன் விளங்கினார். குடந்தையில் மக்கள் மன்றம் ஒன்றை ஏற்படுத்தினார். டென்னிசு விளையாட்டில் ஆர்வம் கொண்டார். இவரைப் பாராட்டி ஆங்கிலேய இந்திய அரசு இந்தியக் கல்விப் பணி (ஐ.இ.எசு ) என்னும் பட்டத்தையும் இராவ் பகதூர் பட்டத்தையும் வழங்கியது.

## உசாத்துணை
*செம்மொழிச் செம்மல்கள், ஆசிரியர்: முனைவர் பா. இறையரசன் தமிழ்மண் பதிப்பகம், சென்னை-17

பகுப்பு:சமணத் துறை அறிஞர்கள்
பகுப்பு:1880 பிறப்புகள்
பகுப்பு:1960 இறப்புகள்
பகுப்பு:தமிழ்நாட்டுத் தமிழறிஞர்கள்
ரோக்காசு பவழத்தீவு

**ரோகாசு பவழத்தீவு** (*Rocas Atoll*) தெற்கு அத்திலாந்திக்குப் பெருங்கடலில் உள்ள, பிரேசிலின் இரியோ கிராண்டு டோ நார்த்  மாநிலத்தைச் சேர்ந்த பவளத்தீவு ஆகும். இது நதாலிலிருந்து வடகிழக்கில் ஏறத்தாழ   தொலைவிலும் பெர்னான்டோ டி நோரன்கா தீவுக்கூட்டத்திலிருந்து மேற்கே  தொலைவிலும் அமைந்துள்ளது. இது எரிமலையிருந்து உருவான  பவளப்பாறைகளால் ஆனது.  
## மேற்கோள்கள்

பகுப்பு:பிரேசிலின் தீவுகள்
பகுப்பு:உலகப் பாரம்பரியக் களங்கள்
கரீம் பென்சிமா

**கரீம் மொஸ்தஃபா பென்சிமா** (*Karim Mostafa Benzema*, திசம்பர் 19,1987) பிரான்சின் காற்பந்தாட்ட வீரர் ஆவார். இவர் பிரான்சியத் தேசிய காற்பந்தணிக்கும் லா லீகாவில் எசுப்பானியக் கழகமான ரியல் மாட்ரிட்டிற்காகவும் ஆடி வருகிறார்.  முன்னணி தாக்கு வீரராக விளையாடும் இவர் நடுக்கள ஆட்ட வீரராகவும் விளையாடும் திறனுடையவர். "ஆழ்ந்த-திறனுள்ள விளையாட்டாளர்" என்றும்  "ஆட்டத்தை முடிப்பவர்" என்றும் பாராட்டப்படுகிறார்.

பென்சிமா பன்னாட்டளவில் பிரான்சிற்காக இளமைக் காலத்திலேயே விளையாடியவர். 17 அகவைக்கு குறைவானர்களுக்கான போட்டிகளில் தொடங்கி 18, 19, 21 அகவையினருக்கான போட்டிகளில் விளையாடியுள்ளார். மூத்தவர்களுக்கான அணியில் முதன்முதலாக மார்ச்சு 2007இல்  ஆஸ்திரிய அணிக்கு எதிரான நட்பு ஆட்டத்தில் பங்கேற்றார். தமது முதல் ஆட்டத்திலேயே  தமது முதல் பன்னாட்டு கோலை அடித்து அணிக்கு வெற்றி பெற்றுத் தந்தார்.  பென்சிமா பிரான்சிற்காக ஐரோப்பிய கால்பந்தாட்டப் போட்டியின்   2008 மற்றும் 2012 ஆண்டுப் போட்டிகளில் பங்கேற்றுள்ளார். இந்தப் போட்டிகளில்  உருமேனியாவிற்கு எதிராகவும்  இத்தாலிக்கு எதிராகவும் நடந்த குழுநிலை ஆட்டங்களில் பங்கேற்றார்.

## மேற்சான்றுகள்

பகுப்பு:1987 பிறப்புகள்
பகுப்பு:பிரான்சியக் கால்பந்தாட்ட வீரர்கள்
பகுப்பு:வாழும் மக்கள்
2014 - 2019 இந்திய நடுவண் அரசின் நிர்வாகம்

இந்தியாவில் மே 26, 2014 முதல் நரேந்திர மோதி தலைமையிலான அரசு செயல்படத் தொடங்கியது. பல்வேறு துறைகளில் இவ்வரசின் நிர்வாக செயற்பாடுகள் குறித்த தகவல்கள் இக்கட்டுரையில் பதிவுசெய்யப்படுகின்றன.

## வெளியுறவுக் கொள்கை

## இராணுவம்
* ஐஎன்எஸ் கொச்சி எனும் போர்க் கப்பல் 30 செப்டம்பர் 2015 அன்று இந்தியக் கடற்படையில் அதிகாரப்பூர்வமாக இணைக்கப்பட்டது.

## பொருளாதாரம்

## சட்டம் ஒழுங்கு
### உத்திரப் பிரதேசம்
* மாநிலத்தில் நிலவும் சட்டம் - ஒழுங்குப் பிரச்சனையை ஒன்றிய அரசு உன்னிப்பாக கவனித்து வருவதாக உள்துறை அமைச்சர் இராஜ்நாத் சிங் தெரிவித்தார்.

## தொடர்வண்டிப் போக்குவரத்து
### அமைச்சர்கள்
# டி. வி. சதானந்த கௌடா - ஒன்றிய ஆய அமைச்சர்
# மனோஜ் சின்கா - நடுவண் இணை அமைச்சர்

### கட்டண உயர்வு (சூன் 20, 2014)
* அனைத்து வகுப்புகளுக்குமான பயணக் கட்டணம் 14.2% அதிகரிக்கப்படுவதாக அறிவிக்கப்பட்டது. சரக்குக் கட்டண உயர்வு 6.5% ஆகும்.
* கட்டண உயர்விற்கு எதிர்க்கட்சிகள் எதிர்ப்பு தெரிவித்தன.

### தொடர்வண்டிப் போக்குவரத்துக்கான வரவு செலவுத் திட்டம் (2014 - 2015)
சூலை 8 அன்று வரவு செலவுத் திட்ட அறிக்கை தாக்கல் செய்யப்பட்டது. இது அமைச்சர் சதானந்த கௌடாவின் முதலாவது தொடர்வண்டிப் போக்குவரத்துக்கான வரவு செலவுத் திட்ட அறிக்கையாகும்.  முக்கிய அம்சங்கள்:
* மும்பை - அகமதாபாத் இடையேயான புல்லட் தொடர்வண்டி திட்டம்.

## நீர்வள மேலாண்மை
*நீர்வள அமைச்சகம்* என அழைக்கப்பட்டுவந்த அமைச்சகம், *நீர்வளம், ஆறுகள் வளராக்கம் மற்றும் கங்கை புத்துயிர்ப்பு அமைச்சகம்* எனும் புதிய பெயரினைப் பெற்றது. ஆற்றுநீர் வளத்தைப் பாதுகாக்கும் கொள்கையின் அடிப்படையில் இந்த அமைச்சகத்திற்கு கூடுதல் பொறுப்புகள் வழங்கப்பட்டன.

### முல்லைப் பெரியாறு அணைப் பிரச்சினை
உச்ச நீதிமன்றம் பிறப்பித்த உத்தரவின்படி, மேற்பார்வைக் குழுவினை அமைக்க ஒன்றிய அரசு ஒப்புதல் தெரிவித்தது. பிரதமர் நரேந்திர மோடி தலைமையில் சூன் 18, 2014 அன்று நடைபெற்ற அமைச்சரவைக் கூட்டத்தில் இந்த முடிவு எடுக்கப்பட்டது.

## நாடாளுமன்ற செயற்பாடுகள்
### முதல் கூட்டத் தொடர்
* முதல் கூட்டத் தொடர் சூன் 4 முதல் சூன் 11 வரை நடந்தது. குடியரசுத் தலைவர் பிரணாப் முகர்ஜி, இரு அவைகளின் கூட்டமர்வில் சூன் 9 அன்று உரையாற்றினார். குடியரசுத் தலைவரின் உரை மீதான விவாதத்திற்கு பதிலளித்து பிரதமர் நரேந்திர மோடி உரையாற்றினார்.

### வரவு செலவுத் திட்ட கூட்டத் தொடர் (2014)

சூலை 7ஆம் தேதி முதல் ஆகஸ்ட் 14ஆம் தேதி வரை நடைபெற்றது. சூலை 10 அன்று வரவு செலவுத் திட்ட அறிக்கை தாக்கல் செய்யப்பட்டது. சூலை 7 அன்று விலைவாசி உயர்வு, தொடர்வண்டி கட்டணம் உயர்வு போன்றவை தொடர்பாக மக்களவையில் காங்கிரசு கட்சியின் உறுப்பினர்கள் அமளியில் ஈடுபட்டனர்.. சூலை 8 அன்று தொடர்வண்டிப் போக்குவரத்துக்கான வரவு செலவுத் திட்ட அறிக்கை தாக்கல் செய்யப்பட்டது. சூலை 9 அன்று 2013-14ஆம் ஆண்டிற்கான பொருளாதார ஆய்வறிக்கையை நிதியமைச்சர் அருண் ஜெட்லி தாக்கல் செய்தார். சூலை 10 அன்று 2014-15ஆம் ஆண்டிற்கான வரவு செலவுத் திட்ட அறிக்கையை நிதியமைச்சர் அருண் ஜெட்லி தாக்கல் செய்தார்.

## மேற்கோள்கள்

## வெளியிணைப்புகள்
* A prime ministerial form of government
* Two years of Modi government: a review, தி இந்து (ஆங்கிலம்), 25 மே 2016
## வெளியிணைப்புகள்
* A practical budget, feels industry

பகுப்பு:பதினாறாவது மக்களவை
செயின்ட் பீட்டர் மற்றும் செயின்ட் பவுல் தீவுக்கூட்டம்

**செயின்ட் பீட்டர் மற்றும் செயின்ட் பவுல் தீவுக்கூட்டம்** (*Saint Peter and Saint Paul Archipelago*, ) அத்திலாந்திக்குப் பெருங்கடலில் நிலநடுக்கோட்டிற்கு அண்மையில் அமைந்துள்ள 15 சிறு தீவுத்திட்டுகளும் பாறைகளும் ஆகும். குறைந்த காற்றுள்ள, உள்ளிட சுறாவளிகள் ஏற்படும் வெப்ப மண்டலங்களிடை கூடுகை மண்டலத்தில் அமைந்துள்ளது. இது பிரேசிலிய மாநிலம் பெர்னம்புகோவின் சிறப்பு நகராட்சியாக விளங்குகிறது. பெர்னான்டோ டி நோரன்கா தீவுக்கூட்டத்திலிருந்து வடகிழக்கே  தொலைவிலும்  நதால் நகரத்திலிருந்து  தொலைவிலும் ஆபிரிக்காவின் மேற்கு கடலோரத்திலிருந்து   தொலைவிலும் அமைந்துள்ளது. 

1986இல், இத்தீவுக்கூட்டம் சுற்றுச்சூழல்  பாதுகாப்புப் பகுதியாக அறிவிக்கப்பட்டது. 1998 முதல் பிரேசிலிய கடற்படை இங்கு நிரந்தரமான அறிவியல் ஆய்வகத்தை நிர்வகித்து வருகிறது. இந்தத் தீவுகளில் முக்கியமானத் தொழிலாக சூரை மீன் பிடித்தல் இருந்து வருகிறது.

## மேற்சான்றுகள்

பகுப்பு:பிரேசிலின் தீவுகள்
பகுப்பு:அத்திலாந்திக்குப் பெருங்கடல் தீவுகள்
சார்ப்-இ-அஸ்ப் நடவடிக்கை

**சார்ப்-இ-அஸ்ப் நடடிக்கை** (*Operation Zarb-e-Azb*, உருது : آپریشن ضربِ عضب‎) என்பது பாக்கித்தான் இராணுவத்தால் தீவிரவாதிகளுக்கு எதிராக நடத்தப்படும் இராணுவ நடவடிக்கை ஆகும். *ஸார்ப்-இ-அஸ்ப்* எனும் சொல்லுக்கு *துல்லியமாக வெட்டுதல்* (கூர்மையாக மற்றும் வெட்டுதல் - sharp and cutting) என்று பொருள். இந்நடவடிக்கையானது உஸ்பெக்கிஸ்தான் இஸ்லாமிய இயக்கம், அல் காயிதா, பாக்கித்தானின் டெகரிக்-இ-தாலிபான் மற்றும் பிற இஸ்லாமியத் தீவிரவாதக் குழுக்களுக்கு எதிராக பாக்கிஸ்தானின் வடமேற்குப் பகுதியில் நடக்கு இராணுவ நடவடிக்கையாகும்.

## தாக்குதல்
2014 ஆம் ஆண்டு ஜூன் மாதம் 15 ஆம் தியதி இந்த இராணுவ நடவடிக்கைகள் 2014 ஜின்னா பன்னாட்டு வானூர்தி நிலையத் தாக்குதலைத் தொடர்ந்து பதில் நடவடிக்கையாக பாக்கிஸ்தானின் வடக்கு வசீரிஸ்தான் பகுதி மற்றும் ஆப்கானிஸ்தானின் எல்லைப் பகுதியில் தொடங்கப்பட்டது. இந்நடவடிக்கை *பரந்த நடவடிக்கை* (comprehensive operation) எனவும் அழைக்கப்படுகிறது. இந்த இராணுவத் தாக்குதலின் நோக்கம் வடக்கு வசீரிஸ்தான் பகுதியில் ஒளிந்துள்ள உள்நாட்டு மற்றும் வெளி நாட்டுத் தீவிரவாதிகளை ஒழிப்பதாகும். பாக்கிஸ்தானிய இராணுவம் நடத்திய இராணுவத் தாக்குதலில் 2014 ஜூன் 16 காலை வரை 120 தீவிரவாதிகள் கொல்லப்பட்டனர். மேலும் 17 ஜூன் 2014 அன்று நடந்த விமானத் தாக்குதலில் 15 தீவிரவாதிகள் கொல்லப்பட்டனர். 17 ஜூன் 2014 அன்று இதுவரை மொத்தம் 187 தீவிரவாதிகள் கொல்லப்பட்டதாக அறிவிக்கப்பட்டுள்ளது.
## வீரர்கள் பலி
ஆப்கானிஸ்தான் எல்கைக்கு அருகேயான தாக்குதலில் பாக்கிஸ்தான் இராணுவத்தைச் சார்ந்த ஆறு வீரர்கள் பலியாகினர் மேலும் மூவர் காயமுற்றனர்.

## இராணுவத் தளபதியின் பயண மாற்றம்
பாக்கிஸ்தான் இராணுவத் தளபதி *ரஹீல் ஷெரீஃப்* (Raheel Sharif) இலங்கை செல்வதாக திட்டமிடப்பட்டிருந்தது. ஆனால் வடக்கு வஸீரிஸ்தான் பகுதியில் *ஸார்ப்-இ-அஸ்ப் நடடிக்கை* மேற்கொள்ளப்படுவதால், இலங்கைக்கான தனது பயணத்தை ஒத்தி வைத்துள்ளார்.
## எல்லை மூடல்
பாக்கிஸ்தானிய பிரதமர் நவாஸ் ஷெரீஃப் ஆப்கானியப் பிரதமர் ஹமீத் கர்சாயிடம் வடக்கு வஸீரிஸ்தான் தாக்குதலில் தீவிரவாதிகள் தப்பித்து ஆப்கானிஸ்தானுக்குள் பதுங்குவதைத் தவிர்க்கப் பாக்கிஸ்தான் மற்றும் ஆப்கானிஸ்தானுக்கு இடையேயான எல்லையை மூடக் கேட்டுக் கொண்டார்.
## இடப்பெயர்வு
இராணுவத்தினர் பயங்கரவாதிகளைத் தாக்குவதற்காக பீரங்கிகள் மற்றும் இதர இராணுவ வாகனங்களையும், வீரர்களையும் தாலிபான்கள் அதிகம் உள்ள இடத்திற்குக் கொண்டு சென்றுள்ளனர். இத்தகைய சூழ்நிலையின் காரணமாக 30,000 அதிகமான மக்கள் வடக்கு வஸீரிஸ்தான் பகுதியின் *மிராலி* (Mirali) நகரிலிருந்து இடம் பெயர்ந்துள்ளனர். இந்த இராணுவ நடவடிக்கையின் காரணமாய் மொத்தம் 92,000 மக்கள் இடம் பெயர்ந்துள்ளனர்.பெரும்பாலானவர்கள் *கைபர்* பகுதியிலுள்ள *பான்னு* மாவட்டத்திற்கு (Bannu district) இடம்பெயர்ந்துள்ளனர்.

## இதையும் பார்க்கவும்
* 2014 ஜின்னா பன்னாட்டு வானூர்தி நிலையத் தாக்குதல்
## மேற்கோள்கள்

பகுப்பு:பாக்கித்தான்
பகுப்பு:புரட்சி இயக்கங்கள்
பகுப்பு:தீவிரவாத அமைப்பு என குறிப்பிடப்பட்டவை
பகுப்பு:இசுலாமும் வன்முறையும்